รองนายกรัฐมนตรี ยืนยันการขุดเจาะบ่อน้ำบาดาลของภาครัฐสามารถตรวจสอบได้ ราคาขึ้นอยู่กับความลึกของบ่อ
พลเอก ประวิตร วงษ์สุวรรณ รองนายกรัฐมนตรี กล่าวถึง การขุดเจาะบ่อน้ำบาดาล ของภาครัฐที่มีราคาแพง เมื่อเทียบกับกรณีของพิมรี่พาย ที่ใช้เงินส่วนตัว 190,000 บาท ขุดบ่อน้ำบาดาลให้กับชุมชนในพื้นที่ภาคตะวันออกเฉียงเหนือ ว่า ราคาการขุดบ่อน้ำบาดาลขึ้นอยู่กับความลึกของบ่อ ยิ่งขุดลึกยิ่งมีราคาแพง ดังนั้นจึงขึ้นอยู่กับขนาดของบ่อด้วย ราคาจึงไม่เท่ากัน ยังเช่นบ่อที่มีความลึก 30 เมตรกับ 300 เมตร ราคาจะเท่ากันได้อย่างไร ทั้งนี้ พลเอก ประวิตร ยืนยันว่า ทุกอย่างสามารถตรวจสอบได้ไม่ว่าหน่วยงานไหน